2019. gada 6. martā Rīkojums Nr. 107

Rīgā (prot. Nr. 11 15. §)

**Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Pamatojoties uz likuma "Par policiju" 8. panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*) no 2019. gada 6. marta līdz 2020. gada 5. martam Valsts policijas Galvenās administratīvās pārvaldes Sadarbības un attīstības biroja Starptautisko lietu nodaļas vecākajam inspektoram kapteinim Mārtiņam Štangem (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2018. gada 22. februāra rīkojumu Nr. 68 "Par Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

2. Pamatojoties uz Robežsardzes likuma 5.1 panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*):

2.1. no 2019. gada 16. aprīļa līdz 2020. gada 15. aprīlim Valsts robežsardzes Galvenās pārvaldes Starptautiskās sadarbības pārvaldes Starptautiskās sadarbības un protokola nodaļas sakaru virsniekam pulkvedim Edmundam Ļuļam (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2018. gada 22. februāra rīkojumu Nr. 68 "Par Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"");

2.2. no 2019. gada 1. jūlija līdz 2020. gada 30. jūnijam Valsts robežsardzes Ludzas pārvaldes Grebņevas I kategorijas robežkontroles punkta vecākajam inspektoram virsleitnantam Viktoram Ignatjevam (nosūtīts dalībai Eiropas Savienības novērošanas misijā Gruzijā *(EUMM Georgia)*, pamatojoties uz Ministru kabineta 2017. gada 14. jūnija rīkojumu Nr. 313 "Par Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā *(EUMM Georgia)* un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", dalības laiks pagarināts ar Ministru kabineta 2018. gada 23. maija rīkojumu Nr. 222 "Par Valsts robežsardzes amatpersonas ar speciālo dienesta pakāpi dalības laika pagarināšanu Eiropas Savienības novērošanas misijā Gruzijā *(EUMM Georgia)* un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

3. Noteikt šā rīkojuma 1. un 2. punktā minētajām Valsts policijas un Valsts robežsardzes amatpersonām ar speciālajām dienesta pakāpēm koeficientu 1,4 piemaksas aprēķināšanai.

4. Lai nodrošinātu šā rīkojuma 1. un 2. punktā minēto Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*), Finanšu ministrijai:

4.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai 2019. gadā 96 520 *euro*, tai skaitā Valsts policijai – 38 859 *euro* un Valsts robežsardzei – 57 661 *euro*;

4.2. likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas un izskatīšanas procesā paredzēt finansējumu 2020. gadam 8944 *euro* apmērā budžeta apakšprogrammā 06.01.00 "Valsts policija" un 37 820 *euro* apmērā budžeta programmā 10.00.00 "Valsts robežsardzes darbība".

Ministru prezidents A. K. Kariņš

Iekšlietu ministrs S. Ģirģens